Да "Музеум"у я працавала разам з калегамі над праграмай "Беларускі мерыдыян", потым - над "Нашым краем", якая выходзіла штотыднёва. Гэта былі тэлеперадачы, звязаныя з гісторыяй памятных мясцін Беларусі. А потым кожны з творчай групы вырашыў паспрабаваць свае сілы і напісаць новы праект. Нехта распрацоўваў праграму пра гісторыю прамысловасці ці развіццё банкаўскай сістэмы ў Беларусі. Я ж распрацавала сцэнарый, які прадстаўляу партрэты знакамітых людзей Беларусі. Ідэя, так бы мовіць, абрасла новымі знаходкамі, стварылася дырэкцыя, і праграма набыла новы імідж.